Levyraati 60 - Amazing Race

Kuudeskymmenes levyraati järjestettiin 25. marraskuuta – 16. joulukuuta 2020. Slogan oli "Amazing Race", ja teemana oli kulkuneuvot. Kilpailukappaleessa tuli siis mainita jokin kulkuneuvo. Erityisen painavasta syystä mukaan voitiin myös hyväksyä kappale, jonka sanoituksessa ei suoranaisesti mainita kulkuneuvoa, esim. jos kappaleessa puhutaan ajamisesta ja saman kappaleen videolla esiintyy jokin ajoneuvo, johon sanoituksen voidaan tulkita viittaavan. Raadissa järjestettiin pelkkä finaali, ja pisteytyksenä oli laajennettu kaava 20-17-15-13-11-10-9-8-7-6-5-4-3-2-1 15 parhaalle kappaleelle.

Raadin järjesti Eveveve, joka voitti 58. levyraadin. Edelliseen raatiin osallistuneista nimimerkeistä Elizabeth, ESC Addict 98, Maalaispoju, MuumiAnkka, Night_Owl, S-Tyyppi ja Viisuilija_110 päättivät jättää tämän raadin väliin. Hanhis, Happy, Muisto ja Rousku eivät osallistuneet edelliseen raatiin, mutta nähtiin tässä mukana. Raadin voitti Hanhis, joka järjesti 62. levyraadin. Seuraava raati oli 61. levyraati.